text: Klamt, ækelt og ulækkert i Givskud Zoo
  26 april 2013 kl. 12.43
  I bededagsferien får Givskud Zoo besøg af Sebastian Klein, der underholder med sit nye show: Klamt, ækelt og ulækkert.
  Sebastian Klein er blandt kendt for at have lavet meget børne-TV.
  I Givskud Zoo fortæller Sebastian Klein om flere af de klamme, ækle og ulækre oplevelser, han har haft under de mange TV-optagelser.
  - I showet afholder vi en gæt-en-lort-quiz, og vi medbringer mus og en kvælerslange, som folk kan røre ved. Derudover fortæller vi historier om de gange, vi har lavet TV-programmer, hvor det blev rigtig væmmeligt og var ved at gå alvorlig galt. Selv om det lyder ulækkert, er formålet dog ikke at skræmme børnene.
  - Konceptet bag "Klamt, ækelt og ulækkert" er at gøre op med folks fordomme om, hvilke dyr der er ulækre, og hvilke der er søde, siger Sebastian Klein.
  Se mere i TV SYD Nyheder kl. 19.30.
  